hu hu hu de hu hu de hu fr sk hu sv hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu oc hu hu hu hu hu hu hu hu hu hu hu hu hu en hu hu hu hu hu hu hu hu es hu hu hu hu hu hu hu hu hu tr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Nyáktömlő gyulladás is állhat a csípőfájdalom hátterében
1015 Bp. Ostrom utca 16. 1149 Bp. Csömöri út 18.
Rendelőnk hétfőtől-péntekig 8:00 - 20:00 között érhető el!
Nyáktömlő gyulladás is állhat a csípőfájdalom hátterében
Csípőfájdalom esetén ízületi porckopásra szoktunk elsőként gondolni, azonban ez, a sok ember számára gondot okozó probléma, más okokra is visszavezethető. Gyakran előfordulhat, hogy nem is maga a csípőízület fáj, hanem az ott lévő inak, izmok érintettek, de a háttérben állhat nyáktömlő gyulladás is. Arról kérdeztük Dr. Arnold Dénes Arnoldot, a FájdalomKözpont aktív fájdalomcsillapítás specialistáját, hogy pontosan mit is jelent ez az állapot.
Mik azok a nyáktömlők, és mi a feladatuk?
A bursák, azaz nyáktömlők, a csontok felszínének kipárnázására szolgálnak. Ezek, a leginkább műanyag tasakokhoz hasonlító kötőszövetes képletek speciális sejtekből állnak, amelyek arra hivatottak, hogy az általuk termelt nyálkaréteg a súrlódó felületeket beolajozza és azok egymáson történő elcsúszását, mozgását biztosítsa. Ez a védelmi funkció a nagy mechanikus terhelésnek kitett testrészeken különösen fontos, ilyen terület például a csípőízület is. A csípő nyáktömlője a combcsont felső részén található, kb. 7 cm hosszú bursa.  Amíg nem hívja fel magára a figyelmet, nem is tudunk a létezéséről, azonban ha begyullad, igen intenzív fájdalmat tud kiváltani – mondja Dr. Arnold.
Mi okozhatja a bursák gyulladását és melyek a tünetei?
A páciensek többsége középkorú, sokuknál munkahelyi ártalom, hosszabb ideig tartó mechanikus hatások, vagy túlerőltetés nyomán alakul ki nyáktömlő gyulladás (bursitis). Gyakorta jelentkezik sportolóknál is ez a betegség, akiknél általában valamilyen, sporttevékenység közben fellépő, hirtelen trauma okozza a problémát. Előfordulhat az is, hogy a bursitis valamilyen bakteriális fertőzés nyomán jön létre, vagy gyulladásos reumás megbetegedés, illetve köszvény váltja ki.
Kezdetben a panaszok enyhék, de idővel felerősödnek, leginkább az éjszakai órákban, megnehezítve ezzel a nyugodt pihenést. Az érintett terület megduzzad, fájdalmassá válik, emellett pedig a  páciensek égő, meleg érzetről, és a bursa feletti kifejezett nyomásérzékenységről számolnak be. Előfordulhat a lábba, combba lesugárzó fájdalom is - mondja a fájdalomspecialista. A gyulladás általában jól lokalizált, tehát nem terjed át a környező szövetekre, kivéve a bakteriális fertőzés okozta gyulladásnál, ahol az a nyirokerek és nyirokcsomók is érintettek lehetnek.
A diagnózis felállításának lépései
Első lépés a fizikális vizsgálat, amelynek során a beteg állapotának felmérése, a panaszok, a kórelőzmény megismerése történik, valamint a szakorvos végigtapintja az érintett területet. A pontos diagnózishoz, a gyulladás mértékének, a bursa állapotának meghatározásához, és leginkább a mélyen elhelyezkedő, nehezen kitapintható nyáktömlők esetében, a fizikális vizsgálatot követően ultrahang készítése indokolt. Laborvizsgálat csak akkor szükséges, ha kiváltó okként felmerül a köszvény vagy valamely fertőzés gyanúja.
Mi a teendő ilyen probléma esetén?
A panaszos testrész kímélni, pihentetni kell, mentesíteni kell a rá nehezedő nyomástól és kerülni kell a megerőltetést. Kezdeti szakaszban még alkalmazhatunk hűtő borogatást (figyelem: a hűtőtasakot soha ne tegyük közvetlenül a bőrre, hanem alá helyezzük egy tiszta textíliát a fagyásos sérülések elkerülése érdekében) Használhatunk a patikában kapható gyulladás gátló géleket, krémeket, növényi kivonatokból készülő pakolásokat is. A nem-szteroid gyulladás csökkentő, szájon át alkalmazható fájdalomcsillapítók (pl. ibuprofen, diclofenac)  alkalmazása során azonban körültekintőnek kell lennünk, mert ezeknek  a készítményeknek számos mellékhatása ismert, irritálhatják például a gyomornyálkahártyát, ezért gyakran kombinálják őket gyomorvédő szerekkel. Bár ezekkel a módszerekkel a fájdalom gyors csillapodását lehet elérni, hátrányuk azonban, hogy hatásuk csak rövid távú és kizárólag a tüneteket csillapítják, az okokat nem kezelik, pedig mint minden esetben, a nyáktömlő gyulladásánál is ez a legfontosabb feladat.
Hogyan szüntethetjük meg az okokat is?
Ahogy a legtöbb mozgásszervi gyulladás, így a nyáktömlő gyulladás is sikeresen kezelhető aktív fájdalomcsillapítással, amely egy olyan injekciós eljárás, amely a probléma gyökerénél hat, gyors és hatékony megoldást nyújtva a fájdalomcsillapításban, a gyulladáscsökkentésében, ezáltal a mozgáskorlátozottság megszüntetésében. A befecskendezett anyag kizárólag természetes alapanyagokból áll és nem tartalmaz szteroidot. Az injekciós kezelés gyakoriságának, pontos hatóanyag-kombinációjának meghatározása a beteg állapotától és a probléma mértékétől függ. A pácienseim már az első kezelések után a fájdalmaik jelentős csökkenésről számolnak be. Abban az esetben, ha betartják a terápiás javaslatokat, és megfelelő életmódváltással is segítik a kezelést, a teljes gyógyulás is elérhető – osztja meg tapasztalatait Dr. Arnold.
Milyen életmódbeli változások szükségesek a gyógyuláshoz?
A nyáktömlő gyulladás terápiáját támogathatjuk megfelelő étrenddel, teljes értékű táplálékok fogyasztásával. Különösen fontos a bőséges folyadékbevitel. A fájdalmak és a gyulladás megszűnése után fontos az érintett terület kíméletes mozgatása, hogy az izmok, ízületek mozgástartománya ne szűküljön be, és visszaálljon a statikai-dinamikai egyensúly. Ebben kérjük szakképzett gyógytornász segítségét. Az erősen igénybe vett csípőízületre nehezedő nyomás csökkentése érdekében pedig munka közben gyakran iktassunk be szüneteket, hosszan tartó ülésnél válasszunk megfelelő széket, óránként 10 percre álljunk fel, és mozgassuk át magunkat.
Kapcsolódó cikkek, melyek érdekelhetik Önt
Váll nyáktömlő - gyulladás
Megkeseríti a térdfájás az életét? Lehet a nyáktömlő gyulladás okozza!
Ez is állhat a térdfájdalom hátterében
+36 70 621 2433
Dr. Arnold Dénes Arnold MSc
sebész, fájdalomspecialista, hialuronsav szakértő, neurálterápia-, akupunktúra-, HKO/TCM szakorvosa, minősített oktató
Hosszú ideje fennálló fájdalmak
Keleti és nyugati orvoslás ötvözése
Kollagen injekció és hialuronsav injekció szakértő
Kizárólag felnőtt ellátás (18 éves kor felett)
Kapcsolódó orvos válaszol bejegyzésünk
Szép napot kívánok. Szeretnék érdeklődni a következőkről, tegnap voltam gerinc röntgenen, és ez lett az eredmény..A lordosis kiegyenesedett.Az L.IV-V.-S.I zárólemezei erősen íveltek, kontúrjuk scleroticus. Ez lett az erdmény, nem teljesen értem, sőt nem tudum értelmezni én.Kíváncsi vagyok, hogy mi lett. Köszönöm a válaszukat.Üdvözletem.Gábris Jenő
Az Ön vizsgalt gerinc szakaszának (L- gerinc ) Rontgen felvétele ún. tartási rendellenességet ill. a megjelölt csigolyákon degenerativ ( kopasi ) folyamatot véleményezett.
Ilyen esetekben tapasztalatom alapján fontos a testsúly kontroll , es a szakember irányításával végzett funkcionális gyogytorna.
Ha panaszai is vannak orthopaediai vizsgálat is javasolt .
DR . ARNOLD Dénes ARNOLD MSc.
Dr. Arnold Dénes Arnold MSc
A doktor úr profizmusa, empátiája. Gerinc problámákkal küzdő embereknek biztosan szívből fogom ajánlani.
Dr. Arnold Dénes Arnold MSc
sebész, fájdalomspecialista, hialuronsav szakértő, neurálterápia-, akupunktúra-, HKO/TCM szakorvosa, minősített oktató
Visszalépés az előző oldalra...
Ez a weboldal sütiket (cookie) használ a látogatói élmény javítása érdekében, releváns hirdetések jelenítése, küldése miatt és az oldal forgalmának elemzése céljából. A sütik az Ön böngészojében tárolódnak, segítségükkel tudunk személyre szabott szolgáltatásokat nyújtani. A sütik beállítását Ön bármikor módosíthatja. Az Uniós jogszabályok értemében, kérjük, hogy az ELFOGADOM gombra kattintva engedélyezze a sütik használatát vagy zárja be az oldalt.
Kérjük mielőtt felteszi kérdését, olvassa el az eddig feltett kérdéseket, és az azokra adott válaszokat ITT.
Hozzájárulok az üzenet megjelenéséhez
Az oldalon feltüntetett árak az ÁFÁ-t tartalmazzák!
Copyright © 2022 • FájdalomKözpont
Tájékoztatjuk tisztelt pácienseinket, hogy a hatályban lévő jogszabályok szerint rendelőinkben továbbra is kötelező a maszk használata mind az ott dolgozók, mind pedig a hozzánk érkező betegek és kísérőik számára. Kérjük szíves megértésüket és az előírás betartását!